Potvynis (filmas)

Potvynis ( – 'srovė', ) – latvių režisieriaus Ginto Zilbaluodžio 2024 m. sukurtas nepriklausomas pilnametražis kompiuterinės animacijos filmas. Pasakoja apie žmonių apleistame pasaulyje gyvenantį vienišių katiną, kuris, jo namus nusiaubus potvyniui, turi nugalėti vandens baimę ir išmokti pasitikėti kitais gyvūnais.Istorinis Latvijos triumfas: „Auksinį gaublį“ pelnė latvių režisieriaus animacinis filmas, Lrytas.lt, 2025-01-06. Nuoroda tikrinta 2025-01-08.

Filmo pasaulinė premjera įvyko 2024 m. gegužės 22 d. Kanų kino festivalyje.Ginta Zilbaloža animācijas filmai «Straume» Kannu festivāla pirmizrādē ilgas stāvovācijas, Latvijas Sabiedriskais medijs, 2024-05-23. Nuoroda tikrinta 2025-01-08. Latvijoje pirmąkart viešai parodytas rugpjūčio 27 d.,Pie Latvijas skatītājiem nonāk „Oskaram“ izvirzītā animācijas filma „Straume“, TV3. Nuoroda tikrinta 2025-01-08. Prancūzijoje – spalio 30 d.,Les distributeurs ajustent leurs line-ups, Boxoffice, 2024-06-07. Nuoroda tikrinta 2025-01-08. JAV – lapkričio 22 d.Amid Amidi, ‘Flow,’ An Edge-Of-Your-Seat Survival Film, Gets U.S. Trailer, Release Date, Cartoon Brew, 2024-10-01. Suarchyvuota 2024-10-01. Nuoroda tikrinta 2025-01-08. Palankiai įvertintas kritikų ir žiūrovų: portale Rotten Tomatoes, remiantis 181 atsiliepimu, surinko 97 % teigiamų kritikų įvertinimų,Flow, Rotten Tomatoes. Nuoroda tikrinta 2025-05-29. portale Metacritic, remiantis 31 atsiliepimu – 87 balus iš 100.Flow, Metacritic. Nuoroda tikrinta 2025-05-29. Apdovanotas Auksiniu gaubliu ir Cezariu geriausio animacinio filmo kategorijoje,Ginta Zilbaloža filma „Straume“ ieguvusi arī Francijas nacionālo kinematogrāfijas balvu „Cēzars“ („César“) kategorijā „Labākā pilnmetrāžas animācija“, vēsta ārvalstu mediji, LSM.lv, 2025-03-01. Nuoroda tikrinta 2025-03-03. Europos kino akademijos prizu geriausio Europos animacinio filmo kategorijoje, laimėjo apdovanojimus Ansi, Gvadalacharos, Otavos ir Sevilijos filmų festivaliuose, pripažintas geriausiu 2024 m. animaciniu filmu įvairiose JAV kino kritikų draugijose. 

2025 m. kovą pelnė Oskarą geriausio animacinio filmo kategorijoje.Išdalyti „Oskarai“: latvių triumfas, parama Ukrainai ir geriausias filmas su rusiška dėme, LRT, 2025-03-03.

 Siužetas 
 Tamsiai pilkas katinas gyvena žmonių apleistame pasaulyje, miško viduryje, jaukiame dviaukščio namo kambaryje. Vieną dieną mišką užlieja cunamio banga – kylantis vanduo semia katino būstą, ir jis priverstas ieškoti saugaus prieglobsčio, kurį randa pasroviui plaukiančioje burinėje valtyje. Čia jis sutinka kapibarą – draugišką, su visais sugyventi gebantį gyvūną. Vėliau prie jų prisijungia ir kiti pabėgėliai – daiktų kaupimo manija apsėstas lemūras su dideliu krepšiu šlamšto, naivokas, bet ištikimas šuo (auksaspalvis retriveris) ir iš savo būrio išvytas paukštis sekretorius su sulaužytu sparnu. Keliauninkai išmoksta valdyti valtį ir, srovės nešami, plaukia pro potvynio apsemtas buvusios civilizacijos liekanas. Kartu darbuodamiesi, gyvūnai pamažu tampa draugais, sugeba išgyventi ir sugrįžti į sausumą, potvyniui nuslūgus.

 Filmo gamyba 
Filmas kurtas ketverius su puse metų, baigtas, likus kelioms dienoms iki Kanų festivalio pradžios.Filmas „Straume“ producents Matīss Kaža: Tagad Latvija arī ir animācijas lielvalsts, Latvijas Sabiedriskais medijs, 2024-06-20. Nuoroda tikrinta 2025-01-08. Animacijai panaudota atvirojo kodo trimatės kompiuterinės grafikos kūrimo programa Blender.Joe Foley, One of year's best animated films was entirely made in Blender, Creative Bloq, 2024-09-15. Nuoroda tikrinta 2025-01-08. Sukurtas, bendradarbiaujant trijų šalių kino studijoms: Dream Well Studio (Latvija), Sacrebleu Productions (Prancūzija) ir Take Five (Belgija). Filmo gamybą finansavo Europos Tarybos kultūros rėmimo fondas „Eurimages“, Latvijos nacionalinis kino centras, Latvijos kultūros kapitalo fondas, Prancūzijos nacionalinis kino centras (CNC France), televizijos transliuotojai Arte, RTBF ir Canal+ regioniniai fondai ir paramos programos Prancūzijoje ir Belgijoje.Davide Abbatescianni, Gints Zilbalodis’s sophomore feature, Flow, set to world-premiere in Cannes' Un Certain, Cineuropa, 2024-05-03. Suarchyvuota 2024-05-03. Nuoroda tikrinta 2025-01-08.Režisora Ginta Zilbaloža topošā filma „Straume“ saņem 400 000 eiro no fonda „Eurimages“, Latvijas Sabiedriskais medijs, 2023-04-04. Nuoroda tikrinta 2025-01-08.„Straume“ kļūst par pirmo Latvijas filmu ar „Zelta Globusa“ balvu!, Nacionālais kino centrs, 2025-01-06. Nuoroda tikrinta 2025-01-08.

Filmas pastatytas be dialogų, kiekvienam veikėjui panaudoti tikrų gyvūnų balsai, kuriuos garso operatoriai patys įrašė arba pasiskolino iš garsų bibliotekų. Katino personažui panaudoti ne vienos, o kelių kačių balsai. Kapibaros balsas pasirodė pernelyg šaižus ir ramiam personažo charakteriui netinkamas, todėl garso režisierius Gurwal Coïc-Gallas šiam vaidmeniui įrašė kupranugarių mažylio balsą.Vita Anstrate, Vai filmas „Straume“ varoņi sarunājas? „Zelta globusa“ komisijas pārliecināšanai piesaistīja lingvistu, Latvijas Sabiedriskais medijs, 2024-12-13. Nuoroda tikrinta 2025-01-08.

Muziką filmui sukūrė Gintas Zilbaluodis kartu su latvių kompozitoriumi Richardu Zaliupe. Studija „Milan Records“ filmo garso takelį 2024 m. lapkričio 1 d. išleido muzikos klausymosi internetu platformose.‘Flow’ Soundtrack Album Released, Film Music Reporter, 2024-11-01. Nuoroda tikrinta 2025-01-08.

 Šaltiniai 

Kategorija:2024 filmai
Kategorija:Kompiuterinės animacijos filmai
Kategorija:Latvijos filmai